ระเบียบการยาสูบแห่งประเทศไทยว่าด้วยเงินทดรองและเงินยืมทดรองพ.ศ. ๒๕๖๑ โดยที่คณะกรรมการการยาสูบแห่งประเทศไทยเห็นสมควรกำหนดให้มีระเบียบเกี่ยวกับเงินทดรองและเงินยืมทดรองอาศัยอำนาจตามความในมาตรา ๑๗ (๓)แห่งพระราชบัญญัติการยาสูบแห่งประเทศไทย พ.ศ. ๒๕๖๑ คณะกรรมการการยาสูบแห่งประเทศไทยจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบการยาสูบแห่งประเทศไทยว่าด้วยเงินทดรองและเงินยืมทดรอง พ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบการยาสูบแห่งประเทศไทยว่าด้วยเงินทดรองและเงินยืมทดรองพ.ศ. ๒๕๖๑ ฉบับลงวันที่ ๒๓ พฤษภาคม พ.ศ.๒๕๖๑ข้อ ๔ บรรดาระเบียบ ข้อบังคับ ประกาศ หรือคคำสั่งอื่นใดในส่วนที่ขัดหรือแย้งกับระเบียบนี้ให้ใช้ระเบียบนี้แทนข้อ ๕ ในระเบียบนี้เงินทดรอง หมายความว่าเงินประจำหน่วยงานที่ได้รับอนุมัติให้มีไว้ตามจำนวนที่กำหนดเพื่อใช้จ่ายในกิจการตามระเบียบข้อบังคับ หรือคำสั่งของการยาสูบแห่งประเทศไทยเงินยืมทดรอง หมายความว่าเงินที่พนักงานยืมเพื่อใช้จ่ายในกิจการของการยาสูบแห่งประเทศไทยเป็นครั้งคราวตามหลักเกณฑ์ที่กำหนดไว้ในระเบียบนี้ใบสำคัญคู่จ่าย หมายความว่าใบเสร็จรับเงินหรือเอกสารหลักฐานแสดงการจ่ายเงินเอกสารหลักฐานแสดงการขอรับเงินตลอดจนเอกสารประกอบการจ่ายเงินหรือการขอรับเงินที่เกี่ยวข้องกับเรื่องนั้น ๆผู้ว่าการ หมายความว่าผู้ว่าการการยาสูบแห่งประเทศไทยพนักงาน หมายความว่าพนักงานของการยาสูบแห่งประเทศไทยหน่วยงาน หมายความว่าฝ่าย ส่วน หรือหน่วยงานที่เทียบเท่าข้อ ๖ ให้ผู้ว่าการเป็นผู้รักษาการตามระเบียบนี้และให้มีอำนาจออกคำสั่งหรือวิธีปฏิบัติเพื่อให้เป็นไปตามระเบียบนี้หมวด๑เงินทดรอง ข้อ ๗ เงินทดรองให้จ่ายจากฝ่ายบัญชีและการเงินข้อ ๘ หน่วยงานใดมีความจำเป็นต้องมีหรือเพิ่ม -ลด หรือยกเลิกเงินทดรอง ให้เสนอความจำเป็นและเหตุผลพร้อมทั้งวงเงินเพื่อขออนุมัติต่อผู้ว่าการการเบิกจ่ายเงินทดรองประจำหน่วยงานต้องมีหลักฐานการยืมเงินทดรองตามแบบที่กำหนดท้ายระเบียบนี้ หรือแบบในระบบอิเล็กทรอนิกส์ในนามของหัวหน้าหน่วยงานนั้นเมื่อเปลี่ยนหัวหน้าหน่วยงานให้เปลี่ยนหลักฐานการยืมเงินทุกครั้งข้อ ๙ การลดวงเงินหรือยกเลิกเงินทดรองให้หน่วยงานนั้นนำเงินส่งคืนบัญชีที่ได้เบิกเงินทดรองไปแล้วตามข้อ ๗ ทันทีข้อ ๑๐ ให้หัวหน้าหน่วยงานที่ได้รับอนุมัติให้มีเงินทดรองมีอำนาจสั่งจ่ายเงินภายในวงเงินที่การยาสูบแห่งประเทศไทยกำหนดข้อ ๑๑ ให้เก็บรักษาเงินทดรองไว้ ณ สถานที่ทำการของหน่วยงานและให้มีที่เก็บตลอดจน วิธีการเก็บรักษาที่ปลอดภัยโดยให้หัวหน้าหน่วยงานและผู้ได้รับมอบหมายมีหน้าที่รับผิดชอบในกรณีที่หัวหน้าหน่วยงานมอบหมายให้พนักงานผู้หนึ่งผู้ใดเก็บรักษาเงินทดรองต้องกระทำเป็นลายลักษณ์อักษรไว้ข้อ ๑๒ ผู้มีหน้าที่รับผิดชอบในการเก็บรักษาเงินทดรองต้องจัดให้มีบัญชีรับ จ่ายประจำวัน พร้อมทั้งหลักฐานการรับ- จ่าย ที่ถูกต้องตามระเบียบ คำสั่งของการยาสูบแห่งประเทศไทยหรือแบบในระบบอิเล็กทรอนิกส์ข้อ ๑๓ ให้หัวหน้าหน่วยงานที่มีหน้าที่เก็บรักษาเงินทดรองและผู้ได้รับมอบหมายควบคุมตรวจนับเงินทดรองให้ครบจำนวนในลักษณะเงินสดและใบสำคัญจ่ายหรือในลักษณะเงินสด หรือใบสำคัญคู่จ่าย และเสนอบัญชีรับ - จ่าย ประจำวันหรือแบบในระบบอิเล็กทรอนิกส์ต่อผู้มีอำนาจอนุมัติสั่งจ่ายเงินทดรองด้วยข้อ ๑๔ เมื่อหน่วยงานใดใช้จ่ายเงินทดรองไปแล้วให้หน่วยงานนั้นนำใบสำคัญคู่จ่ายยื่นขอเบิกชดเชยต่อฝ่ายบัญชีและการเงินหรือยื่นขอเบิกตามแบบในระบบอิเล็กทรอนิกส์ข้อ ๑๕ หากปรากฏว่าเงินทดรองในความรับผิดชอบของหน่วยงานขาดบัญชีหรือสูญหายไม่ว่าด้วยเหตุใด ให้รายงานผู้บังคับบัญชาทราบโดยด่วนเพื่อพิจารณาสั่งการต่อไปข้อ ๑๖ เพื่อความสะดวกในการใช้จ่ายเงินเมื่อสิ้นปีงบประมาณเงินทดรองนี้ไม่ต้องส่งคืนเข้าบัญชีข้อ ๑๗ ให้ผู้ว่าการมีอำนาจกำหนดวงเงินทดรองของแต่ละหน่วยงานได้ตามความจำเป็นและเหมาะสมหมวด๒เงินยืมทดรอง ข้อ ๑๘ เงินยืมทดรองให้ยืมเพื่อจ่ายในกิจการของการยาสูบแห่งประเทศไทยต่างๆ ดังนี้(๑)เพื่อจ่ายเป็นค่าใช้จ่ายในการเดินทางทั้งในและนอกประเทศ และหรือค่าซื้อหรือจ้างทำของหรือค่าบริการในระหว่างเดินทาง(๒) เพื่อจ่ายเป็นค่าซื้อหรือจ้างทำของหรือค่าบริการที่ต้องชำระราคาด้วยเงินสดนอกสถานที่ทำการ(๓)เพื่อจ่ายค่าใช้จ่ายอื่น ๆ ในกิจการของการยาสูบแห่งประเทศไทยที่ยังไม่ทราบกำหนดเวลาจ่ายล่วงหน้าหรือค่าใช้จ่ายที่มีความจำเป็นต้องจ่ายโดยเร็ว เพื่อประโยชน์ของการยาสูบแห่งประเทศไทยข้อ ๑๙ การยืมเงินทดรองให้ใช้ใบยืมเงินทดรองตามแบบที่กำหนดท้ายระเบียบนี้หรือแบบในระบบอิเล็กทรอนิกส์ระบุรายการให้ครบถ้วนตามแบบและประมาณจำนวนเงินที่ยืมให้ใกล้เคียงความเป็นจริงที่จะใช้จ่ายข้อ ๒๐ ห้ามนำเงินยืมทดรองไปใช้ในกิจการอื่นนอกเหนือวัตถุประสงค์ที่ระบุไว้ในใบยืมถ้ามีเหตุขัดข้องไม่อาจดำเนินการตามวัตถุประสงค์ที่ระบุไว้ในใบยืมได้ให้ส่งคืนเงินยืมทดรองทันทีข้อ ๒๑ การยืมเงินทดรองจ่ายจากฝ่ายบัญชีและการเงินต้องได้รับอนุมัติจากผู้ว่าการหรือผู้ได้รับมอบหมายการยืมเงินทดรองจากสำนักงานยาสูบหรือหน่วยงานที่เทียบเท่าในส่วนภูมิภาค หรือการยืมเงินทดรองจากเงินทดรองต้องได้รับอนุมัติจากหัวหน้าหน่วยงานนั้นวงเงินอนุมัติจ่ายให้เป็นไปตามระเบียบและคำสั่งของการยาสูบแห่งประเทศไทยข้อ ๒๒ ใบยืมเงินทดรองต้องมีผู้บังคับบัญชาชั้นเหนือผู้ยืมไม่ต่ำกว่าหัวหน้ากองหรือเทียบเท่าตรวจสอบรับรองความถูกต้องทุกอย่างโดยเฉพาะวัตถุประสงค์ที่ยืมและจำนวนเงินต้องเหมาะสมไม่ผิดกับความมุ่งหมายในกรณีที่ยืมจากฝ่ายบัญชีและการเงินต้องให้ผ่านผู้บังคับบัญชาชั้นสูงสุดของหน่วยงานนั้นๆ ด้วยข้อ ๒๓ ผู้ยืมเงินทดรองต้องรีบใช้จ่ายเงินยืมตามที่ระบุวัตถุประสงค์ไว้ในใบยืมโดยมิชักช้าและต้องส่งใบสำคัญคู่จ่ายพร้อมเงินเหลือจ่าย(ถ้ามี) คืน เพื่อหักล้างเงินยืมให้ครบถ้วนก่อน จึงจะยืมครั้งต่อไปได้ภายในกำหนดเวลาดังนี้(๑) เงินยืมทดรองตามข้อ ๑๘ (๑)หากเป็นการเดินทางภายในประเทศให้ส่งคืนภายในเจ็ดวันนับแต่วันกลับถึงหรือเดินทางถึงที่ทำการประจำหากเป็นการเดินทางภายนอกประเทศให้ส่งคืนภายในสิบห้าวันนับแต่วันกลับถึงกรุงเทพฯ(๒) เงินยืมทดรองตามข้อ ๑๘ (๒)และ (๓) ให้ส่งคืนภายในเจ็ดวัน นับถัดจากวันรับเงินยืมข้อ ๒๔ เกณฑ์เวลาส่งคืนเงินยืมทดรองตามข้อ ๒๓ ให้ยกเว้นในกรณีดังต่อไปนี้(๑) ถ้ามีความจำเป็นรีบด่วนตามคำสั่งของการยาสูบแห่งประเทศไทยต้องออกเดินทางอีกในเวลาใกล้เคียงกับวันที่กลับมาถึงที่ทำการประจำไม่สามารถจะส่งใบสำคัญคู่จ่ายพร้อมเงินเหลือจ่ายคืนได้ทันตามเกณฑ์เวลาที่กำหนดในข้อ๒๓ (๑) และ (๒) ให้ผ่อนผันส่งคืนได้ภายในเกณฑ์เวลาที่กลับมาถึงที่ทำการประจำครั้งหลัง(๒) กรณีได้รับอนุมัติจากผู้มีอำนาจอนุมัติจ่ายเงินยืมทดรองแต่ละกรณีให้ยืดเวลาส่งคืนได้ครั้งละห้าวันทำการ รวมทั้งหมดไม่เกินสิบวันทำการ หากวันครบกำหนดส่งคืนตรงกับวันปิดทำการให้ส่งคืนในวันเปิดทำการถัดไป(๓) กรณีที่จำเป็นในการปฏิบัติงานซึ่งจะต้องยืมเงินทดรองครั้งใหม่โดยยังมิได้ส่งคืนเงินยืมทดรองครั้งก่อนให้ผู้มีอำนาจอนุมัติจ่ายเงินยืมทดรองแต่ละกรณีพิจารณาอนุมัติให้จ่ายเงินยืมทดรองได้แต่รวมแล้วต้องไม่เกินกว่ารายละสามครั้งข้อ ๒๕ นอกจากที่ผ่อนผันไว้ในข้อ ๒๔หากผู้ยืมเงินทดรองไม่ส่งใบสำคัญคู่จ่ายและเงินคงเหลือ หรือไม่ส่งใบสำคัญคู่จ่ายหรือเงินคงเหลือภายในกำหนดตามข้อ๒๓ ถือว่าเป็นการละเลยไม่นำพาต่อระเบียบของการยาสูบแห่งประเทศไทยอาจถูกลงโทษได้ทันทีเว้นแต่มีเหตุจำเป็นแท้จริงซึ่งฟังได้ว่าไม่อาจหลีกเลี่ยงได้ในกรณีเช่นนี้ให้ผู้บังคับบัญชาชั้นแรกเป็นผู้สอบสวนแล้วรายงานให้ผู้บังคับบัญชาชั้นเหนือขึ้นไปอีกชั้นหนึ่งเป็นผู้วินิจฉัยสั่งการหมวด๓บทลงโทษ ข้อ ๒๖ พนักงานผู้รับผิดชอบเงินทดรองผู้ยืมเงินทดรอง หรือพนักงานที่มีหน้าที่ปฏิบัติงานตามระเบียบนี้หากปฏิบัติฝ่าฝืนโดยไม่มีเหตุผลความจำเป็นถือเป็นการจงใจฝ่าฝืนระเบียบหรือทุจริตต่อหน้าที่แล้วแต่กรณีให้ผู้บังคับบัญชาพิจารณาโทษทางวินัยอีกทางหนึ่งด้วยประกาศณ วันที่ ๒๓ พฤศจิกายน พ.ศ. ๒๕๖๑ระเฑียรศรีมงคลประธานกรรมการการยาสูบแห่งประเทศไทยเอกสารแนบท้าย๑.ใบเบิกเงินทดรองตามระเบียบการยาสูบแห่งประเทศไทยว่าด้วยเงินทดรองและเงินยืมทดรอง พ.ศ. ๒๕๖๑๒.ใบยืมเงินทดรองตามระเบียบการยาสูบแห่งประเทศไทยว่าด้วยเงินทดรองและเงินยืมทดรอง พ.ศ. ๒๕๖๑๓. รายละเอียดจำนวนเงินที่ยืม(ดูข้อมูลจากภาพกฎหมาย)พัชรภรณ์/จัดทำ๒๒ กันยายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๒๘ ง/หน้า ๕/๒๑ ธันวาคม ๒๕๖๑